_:n366880d36deb4ad3ad81d1d6e84e79f5xb0
<http://schema.org/articleBody>
"\n\t\t\t\tComuna ilfoveană Brănești este alcătuită din mai multe sate – Islaz, Pasărea, Vadu Anei și Brănești. Trei dintre acestea au și echipe de fotbal, ce activează în ligile ilfovene, astfel: CS Brănești este în Liga 4, iar Gloria Islaz și Vulturii Pasărea joacă în Liga 5.\n”Avem un singur polițist la Post, iar acesta trebuie să facă față solicitărilor celor trei echipe, de a supraveghea stadionul, atunci când sunt partide oficiale. Astfel, CS Brănești, care este în Liga 4, trebuie să joace sâmbăta, conform programărilor Asociației Județene de Fotbal Ilfov, iar noi, cei de la Islaz și Pasărea să jucăm duminica. Însă ne-am programat în așa fel partidele, încât niciodată cluburile noastre să nu aibă meciuri acasă, în aceeași zi. Din păcate, cei de la Brănești fac reprogramări pentru duminică, fără motive speciale, și încurcă și cealaltă echipă de Liga 5, care ar trebui să aibă meci acasă, cât și programul polițistului, care nu se poate împărți în mai multe locuri. Suntem nemulțumiți de atitudinea celor de la Brănești, noi de la Islaz, alături de protestul meu fiind și antrenorul de la Vulturii Pasărea, Stelian Grigore”, ne spunea tehnicianul celor de la Gloria Islaz, Constantin Gheorghe, înaintea partidei de la 1 Decembrie, pe care a câștigat-o detașat, cu 2 – 0 <strong>(foto sus)</strong>.\n\t\t"
<https://ilfovsport.ro/2022/04/04/cum-sa-mparti-un-politist-la-trei-echipe-cs-branesti-sa-respecte-programul/>